# Gwinevez

Gwinevez :
| Chapel Lokrist-an-Izelved. ||
| Anv gallek (ofisiel) | Plounévez-Lochrist |
| Bro istorel | Bro-Leon |
| Melestradurezh ||
| Departamant | Penn-ar-Bed |
| Arondisamant | Montroulez |
| Kanton | Ploueskad (betek 2015) Kastell-Paol (abaoe 2015) |
| Kod kumun | 29206 |
| Kod post | 29430 |
| Maer Amzer gefridi | Gildas Bernard 2008-2026 |
| Etrekumuniezh | Gorre-Leon Kumuniezh |
| Bro velestradurel | Bro Montroulez |
| Lec'hienn Web | Ti-kêr |
| Poblañsouriezh ||
| Poblañs | 2 297 ann. (2020) |
| Stankter | 58 ann./km² |
| Douaroniezh ||
| Daveennoù lec'hiañ | 48° 37′ Norzh 4° 13′ Kornôg / 48.61, -4.21 |
| Uhelderioù | bihanañ 0 m — brasañ 96 m |
| Gorread | 39,54 km² |
| Gwinevez ||
| kemmañ |
Gwinevez a zo ur gumun eus Bro-Leon e kanton Kastell-Paol, e departamant Penn-ar-Bed, e gwalarn Breizh.

## Anv

* Erwan Vallerie (1995) ː Ploe neguez, c 1330; Parropchia Nova, 1371; Ploenavaz, 1419; Guicnevez, 1443; Ploenevez, 1591; Guyc-Nevez, 1636.
* Eus gwik ha nevez. Gwineveziz a vez lavaret eus tud ar barrez.

## Ardamezioù

Palefarzhet lammellet ː ouzh 1, en argant e vrizhenn erminig en sabel; ouzh 2, en aour e penn leon kudennek diframmet en sabel; ouzh 3, en aour e penn leon diframmet en glazur; ouzh 4, en sabel e penn leon diframmet en argant; e greiz-holl ul lammell en gul.
Aozer ː Bernard Le Brun.
an erminig = evit Breizh; al leon kudennek en sabel = evit bro Leon; al leon en glazur = familh Carman, pe Kermavan; al leon en argant = familh Kersabieg; al lammell = familh Pontantoul

## Istor
### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Le Gall, kure, 40 vloaz.

### XX$^{vet}$ kantved
#### Brezel-bed kentañ

* Merval a reas 178 gwaz eus ar gumun, eleze 4,30% eus he foblañs e 1911, abalamour d'ar brezel.

#### Eil brezel-bed

* Merval a reas 71 den ag ar gumun abalamour d'ar brezel, 25 anezhe a oa tud nann-soudard.

## Monumantoù ha traoù heverk

* Moudenn c'hladdalc'hel Tournus, tour-meur kozh un tiegezh a oa lorc'h enni o lavaret e oa eus lignez Nuz, kenseurt feal Sant Paol Aorelian a yeas gantañ da Enez-Vaz evit stourm ouzh an amboubal, un aerouant a spourone tud ar vro a-hervez, ha na gilas ket rak an euzhvil (alese e lesanv : gour na dec'h)
* Kastell Mailhe (XIV$^{vet}$-XV$^{vet}$ kantved), savet diwar intrudu Tangi Kermavan (pe Carman) el lec'h ma oa ur c'hreñvlec'h kozh, Kastell Koad Lez Plonevez. Maoris Carman, levezonet hep mar gant Philibert Delorme, a roas dezhañ e stumm a-vremañ hag a lakaas sevel e 1555 chapell Kerveur. Da c'houde e voe graet ur varkizelezh eus an douaroù a oa dindan e varn war urzh Loeiz XIII. Tremen a rejont d'ar Vailheed, un tiegezh pinvidik eus an Touren (1577), d'an tiegezh Roc'han-Chabot (1747), d'ar Cadevilleed (1789), ha d'an Dained (1812)...
* Aspadennoù eus ar ragistor (daou di-korriganed, taol-vaen Bretouare, bez ha tumulus Kerandevez) hag eus an neolitik (bezioù e Kerougan).
* Manerioù (Kersabieg, Kastell-Fur, Liorzhoù, Keraouel, Traoñ Julien) ha manerioù kozh (Kergaradeg, Traoñ boz).
* Milinoù (24 en holl, en o zouez milin dre zour Chatel).
* Chapel Lokrist-an-Izelved.
* Monumant ar re varv, 1914-1918, luc’hskeudenn.
* Monumant ar re varv, 1939-1945, luc’hskeudenn.

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

### Ya d'ar Brezhoneg

* D’an 9 a viz Kerzu 2011 e oa bet votet ar garta Ya d'ar brezhoneg gant kuzul-kêr ar gumun.
* D'ar 5 a viz Ebrel 2013 e oa bet roet d'ar gumun al label Ya d'ar brezhoneg live 1.
* D'ar 16 a viz Mae 2013 e oa bet votet tizhout live 2 ar garta Ya d'ar brezhoneg gant kuzul-kêr ar gumun.
* D'ar 4 a viz Gwengolo 2015 e oa bet roet d'ar gumun al label Ya d'ar brezhoneg live 2.

## Emdroadur ar boblañs abaoe 1962

Niver a annezidi

## Tud

Un den eus familh Audren (Lanniliz ha Gwinevez) a zo bet priol Landevenneg, priol Redon, ha goude-se abad Sant-Visañt le Mans; Aet eo da Anaon er bloaz 1725. Kroget en devoa da sevel un istor Breizh, bet echuet gant Dom Lobineau.

### Tud ganet eno

* 1826 : Lan Inizan, skrivagner brezhonek
* 1924 : An tad Mark Simon, beleg, manac'h ha levraoueger

### Tud marvet eno

* 1891 : Lan Inizan, skrivagner brezhonek

### Ardamezeg ar familhoù

| Audren Aotrounez Kervinot | En gul e dri tour goloet en aour, mogeriet en sabel |
| du Beaudiez Aotrounez Kergoual | En aour e deir zreustell gommek en glazur, leinet gant ur velchonenn ivez en glazur ouzh konk dehou. |
| Le Bihan Aotrounez Kerhellon | En erminoù e fempdiliaouenn en gul |

## Melestradur

Roll ar maerioù :
| Mare | Mare | Anv | Strollad | Karg |
| 1959 | 1965 | Per Goaog | Dehoù diseurt | Labourer-douar |
| 1965 | 1971 | Eugène Le Rue | Dehoù diseurt | Labourer-douar |
| 1971 | 2001 | Per Chapalain | Dehoù diseurt | Labourer-douar |
| 2001 | 2008 | Anne Le Bras | Dehoù diseurt | Labourerez-douar |
| 2008 | bremañ | Gildas Bernard | Dehoù diseurt | Kuzulier departamant |
| N'eo ket anavezet c'hoazh an holl fedoù. |||||

## Gevelliñ

| Bro | Kêr | Abaoe |
| Iwerzhon | Móin Choinn | 1997 |

## Liammoù diavaez

a vo kavet e Wikimedia Commons.
* (br) (fr) Lec'hienn ofisiel kêr
* (br) Gwinevez war lec'hienn Geobreizh

## Levrlennadur

* Michel Froger & Michel Pressensé : Armorial des communes du Finistère. 2001
* Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 46
* ↑ Memorial Genweb
* ↑ Memorial Genweb
* ↑ Memorial Genweb
* ↑ Memorial Genweb
* ↑ Memorial Genweb
* ↑ Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 265, Kemper, Nouvelles Éditions Bretonnes, 1936
* ↑ Pol Potier de Coucy. Nobiliaire ... I. p. 49